stanford-oval/wikipedia huggingface dataset:
Helsingin Messukeskus
Historia > 2000–

Alkuvuonna 2000 Messukeskuksen A- ja E-hallien yhteyteen rakennettiin kaksikerroksiset lisäosat. Yhtiö suunnitteli myös uuden pysäköintitalon rakentamista. Messukeskuksessa kävi 1,1 miljoonaa vierailijaa. Seuraavana vuonna Helsingin Messukeskuksessa järjestettiin 57 eri alan messua tai näyttelyä ja kokouksia siellä pidettiin 1500. Messukeskukseen rakennettiin jälleen kaksi lisähallia. Seicon Oy:n suunnittelema Pysäköintilaitos valmistui vuonna 2003, uudet toimistotilat seuraavana vuonna ja uusia kokoustiloja sitä seuraavana vuonna.lähde?
Pysäköintilaitosta korotettiin vuonna 2010.lähde? Monitoimihalli 7 valmistui kesällä 2011. Sen suunnitteli Davidsson & Tarkela Architects.lähde?
Kesällä 2013 Messukeskus uudisti Galleria-aulatilan ravintoloineen ja pohjoisen sisäänkäynnin. Promenadia muistuttavan Galleria-käytävän varrella oli erilaisia ravintoloita ja sen kattoon ripustettiin Stefan Lindforsin teos Emys II. Tilasuunnittelusta vastasi dSign Vertti Kivi & Co. Uutena tiloihin tuotiin messujen mukaan muutettava valaistus. Moottoripyörämessujen valaistus on punaista ja oranssia, kun taas Venemessujen tunnelma luodaan sinisen sävyillä. Syyskuussa Helsingin Messukeskus lyhensi nimensä Messukeskukseksi.
Hotellisaneeraus ja ravintolamaailman uudistus valmistui vuonna 2018lähde?, jolloin avattiin myös uudistettu Talvipuutarha nimellä Valo.
Covid-19-pandemian vuoksi messutoiminnalta suljettuun Messukeskukseen avattiin helmikuussa 2021 Padel Messukeskus -niminen väliaikaiseksi tarkoitettu padelkeskus, jossa oli 13 pelikenttää. Pandemia aiheutti useita rajoituksia, esimerkiksi tammikuussa 2022 sisätiloihin suunnitellut yleisötilaisuudet kiellettiin.
Vuonna 2023 Messukeskukseen avattiin BÖLE Arena & Club -konserttiareena, jossa on 4000 paikkaa. BÖLE käyttää olemassa olevia hallitiloja, joita voidaan käyttää konserttien lisäksi edelleen muihinkin tapahtumiin.
Toiminta

Helsingin Messukeskuksen omistaa Suomen Messut Oyj, joka vuokraa tilojaan myös muille tapahtumanjärjestäjille. Tiloihin kuuluu seitsemän hallia, 40 kokoustilaa, 21 ravintolaa sekä tapahtumahotelli ja pysäköintitalo. Rakennuksen kokonaispinta-ala on noin 272 000 neliömetriä.lähde?
Toiminta > Tapahtumia

Helsingin Messukeskuksessa järjestetään messuja, kokouksia, kongresseja, juhlia ja muita tapahtumia. Keskuksessa järjestetään vuosittain noin kuusikymmentä eri alojen messutapahtumaa ja noin 1 500 tilaisuutta. Tapahtumiin osallistuu vuosittain noin 8 000 yritystä ja noin miljoona kävijää. Yleisölle järjestetään muun muassa harrastuksiin, sisustamiseen,  terveyteen, muotiiin, hyvinvointiiin ja liikuntaan liittyviä tapahtumia. Niiden lisäksi järjestetään myös eri toimialoihin liittyviä ammattitapahtumia.
Toiminta > Tapahtumia > Messukeskuksen itse järjestämiä tapahtumia

FinnBuild
Habitare
Helsingin Kirjamessut
Kuljetus-Logistiikka
Lääkäripäivät
Matkamessut
Teknologia
I love me
Vene Båt -messut
Toiminta > Tapahtumia > Muita suomalaisia tapahtumia Helsingin Messukeskuksessa

American Car Show
Assembly kaksi kertaa vuodessa
Kennelliiton Koiramessut (aiemmin Voittaja)
lääketieteen alan tapahtumat kuten Farmasian Päivät, Eläinlääkäripäivät ja Operatiiviset Päivät
Nordic Business Forum 2014–2019, 2022–
Ropecon
Slush 2014–2019, 2021–
Toiminta > Tapahtumia > Kansainvälisiä tapahtumia

Business Finlandin 2010-luvulla tekemän selvityksen mukaan kansainväliset kongressivieraat jättävät pääkaupunkiseudullekaupunkiin noin 1 500 euroa. Keskimääräiseen turistiin verrattuna määrä oli noin viisinkertainen.
ETYK-kokous 1992
Maailman diabeteskongressi 1997
Maailman Voittaja 1998 -koiranäyttely
EU-huippukokous 1999
Worldskills Competition Helsinki 2005
ASEM 6 Summit-kokous 2006
Eurovision laulukilpailu 2007 -tapahtuman mediakeskus ja UITP-joukkoliikennekongressi, 2007
ETYJ-kokous 2008
Kirjastokongressi WLIC 2012
10th ITS European Congress for intelligent transport systems ja FCI World Dog Show -koiranäyttely, 2014
Gymnaestrada-voimistelufestivaali 2015
Jehovan todistajien kansainvälinen konventti ja ESHRE, lisääntymislääketieteen kansainvälinen kongressi, 2016
Allergiakongressi EAACI, lääketieteen ammattilaisten koulutuskongressi AMEE 2017, EU:n Smart Regions Conference, maanmittauslaitoksen FIG 2017, glaukoomakongressi WGC-2017 ja Worldcon 2017, 2017
Euroopan kansanpuolueen puoluekokous 2018
SETAC Society of Environmental Toxicology and Chemistry, EAIE 2019 European Association for International Education ja EuroSpine The Spine Society of Europe, 2019
The HIMSS & Health 2.0 European Conference 2019–2020
Kriittisen viestinnän maailmankonferenssi CCW 2023 Critical Communications World
Maailman kiertotalousfoorumi 2023, WCEF 2023 The World Circular Economy Forum
Hammaslääketieteen Euroopan kongressi ESE 2023
Iäkkäiden potilaiden hoitoon keskittyvä EuGMS 2023
Muistijärjestöjen AEC 2023 Alzheimer Europe -kongressi
Jehovan todistajien suurtapahtuma konventti
Toiminta > Tapahtumia > Merkittäviä konsertteja

Bay City Rollers, 1975
David Bowie, Frank Zappa,  Dr. Feelgood, 1976
Pat Boone, 1977
Rainbow, 1981
Whitesnake & Ozzy Osbourne, Frank Marino, 1983
Gary Moore, 1987
Yngwie Malmsteen, 1988
Suzanne Vega
Idols-kilpailun 1. tuotantokauden finaali, 2004
Summer Sound Festival, 2012–
Armin van Buuren, 2014
Mamma Mia! -musikaali, 2018
We Will Rock You -musikaali, 2020
Talousvaikutus

Messut ovat osa tapahtuma-alaa. Elinkeinoelämän tutkimuslaitos Etlan mukaan tapahtuma-ala tuotti vuonna 2019 vähintään 1,2 prosenttia Suomen bruttokansantuotteesta, alan liikevaihto oli 2,35 miljardia euroa. Messut toivat järjestämispaikkakunnille 553 miljoonan euron tulot. Vuonna 2023 tapahtuma-alan liikevaihto oli yli 2,8 miljardia euroa ja messujen talousvaikutus Suomessa oli 324 miljoonaa euroa. Helsigin Messukeskuksen talousvaikutus oli määärästä yli puolet, sillä se toi pääkaupunkiseudulle tuloja noin 187 miljoonan euroa ja työllisti 2535 henkilötyövuoden verran.
Messu- ja tapahtumajärjestäjät ry on tilannut Taloustutkimukselta selvityksiä messujen paikallisesta vaikutuksesta useana peräkkäisenä vuonna. Vuonna 2020 messujen järjestämispaikkakunnille tuomat tulot romahtivat koronapandemian vuoksi 80 prosenttia. Laskelma ei huomioi messuilla tehtyjä kauppoja, vaan tapahtumien pääsymaksut sekä niiden yhteydessä ravintoloista, kahviloista, hotelleista, kauppaostoksista ja liikkumisesta syntyneet kulut.
Messukeskuksessa järjestettyihin kongresseihin osallistuu vuosittain myös tuhansia ulkomaalaisia. Keskimääräinen ulkomaalainen kongressivieras tuottaa Suomelle noin 2000 euron tulot. Kesällä 2017 Messukeskuksen kansainvälisiin kongresseihin osallistui noin 20 000 kävijää, ja messujen talousvaikutus Helsingin seudulle oli 40,5 miljoonaa euroa. Vuonna 2025 Messukeskus järjestää kahdeksan suurta kansainvälistä kongressia, joita ovat esimerkiksi hoitotyöhön keskittynyt ICN ja neurologian alan EAN. Kongresseihin osallistuu yhteensä noin 25 000 kansainvälistä vierasta, ja he tuovat seudulle on yli 51 miljoonan euron tulot.
Vastuullisuustyö ja -tavoitteet

Helsingin Messukeskuksen tavoite on olla 100-prosenttisesti hiilineutraali vuonna 2029. Tähän se pyrkii muun muassa tehokkaalla jätteiden käsittelyllä ja kierrätyksellä, vähentämällä energiankäyttöä, kasvattamalla uusiutuvan energian osuutta ja hyödyntämällä hiilineutraaleja vaihtoehtoja, minkä lisäksi vastuullisuutta painotetaan hankinnoissa.
Messukeskus on sitoutunut tunnollisesti Elinkeinoelämän energiatehokkuussopimukseen vuodesta 2008 lähtien. Tunnustuksena pitkäjänteisestä toiminnasta Energiavirasto ja Motiva palkitsivat Messukeskuksen vuonna 2017 energiaviisaana tapahtumatalona.
Esimerkkejä kestävistä valinnoista:
Vuonna 2009 Messukeskus sai ympäristöjärjestelmälleen ISO 14001 -ympäristösertifikaatin ensimmäisenä suomalaisena tapahtuma-alan toimijana.
Helen Oy ja Messukeskus avasivat syksyllä 2019 aurinkovoimalan. Messukeskuksen hallien katoille asennettiin 1 589 aurinkopaneelia. Voimalan vuosituotos on noin 445 MWh.
Messukeskus-hotelli Holiday Inn Helsinki – Expo hyödyntää jäähdytyksessään kaukokylmää.
Messukeskuksen hallit lämmitetään maalämmöllä.
Syksyllä 2018 Messukeskus liittyi Helsingin kaupungin ja elinkeinoelämän Ilmastokumppanit-verkostoon. Nykyisin Kestävyyskumppanit-nimeä käyttävän verkoston tavoitteena on hiilineutraali ja sosiaalisesti ja taloudellisesti kestävä Helsinki.
Aiheesta muualla

Kuvia tai muita tiedostoja aiheesta Helsingin Messukeskus Wikimedia Commonsissa
Messukeskuksen kotisivut ja tulevat tapahtumat
Helsinkiopas – Messukeskus
Suomen messu- ja somistusalan liitto
Presidentti Urho Kekkonen Helsingin kansainvälisen messukeskuksen avajaisissa vuonna 1975.
Vuoden 1975 Vene-tapahtuma
Aurinkopaneeleita Messukeskuksen hallin katolla.
Pan-Amerikan kisat

Pan-Amerikan kisat ovat neljän vuoden välein järjestettävät urheilukilpailut, joihin voivat osallistua kaikki Amerikan mantereen maat.
Historia

Idea koko Amerikan mantereen kattavista urheilukilpailuista kasvoi 1920-luvulla järjestetyistä Keski-Amerikan kisoista. Vuonna 1932 perustettiin Pan-Amerikan urheiluorganisaatio (Pan American Sports Organisation) ja tehtiin ensimmäinen aloite kilpailujen järjestämiseksi. Ensimmäisen kerran kilpailut oli tarkoitus järjestää Buenos Airesissa vuonna 1943, mutta toisen maailmansodan takia kilpailut siirrettiin vuoteen 1951. Tästä lähtien kilpailut on järjestetty joka neljäs vuosi ja viimeisimmissä kilpailuissa oli yli 5 000 urheilijaa 42 eri maasta.
Pan-Amerikan kisat ovat menettäneet merkitystään erityisesti Yhdysvalloissa. Esimerkiksi vuoden 1999 kisoihin Winnipegissä osallistui lähinnä kansallisen tason yhdysvaltalaisurheilijoita, eivätkä kisat saaneet juurikaan huomiota mediassa. Yksikään yhdysvaltalainen televisiokanava ei näyttänyt kisoja, mutta urheilukanava ESPN näytti tapahtumasta tunnin koosteen. Kanadan mediassa kisat sen sijaan saivat runsaasti näkyvyyttä. CBC näytti kilpailuista päivittäisen kahden tunnin lähetyksen.
Latinalaisessa Amerikassa Pan-Amerikan kisojen suosio sen sijaan on suurta. Vuoden 2007 kisat järjestettiin Rio de Janeirossa Brasiliassa, ja kisoja varten järjestelykomitea restauroi merkittäviä suorituspaikkoja, kuten Estádio do Maracanãn, ja rakensi uuden kisakylän. Kisojen toivottiin parantavan kaupungin infrastruktuuria ja muodostavan pohjan mahdolliselle anomukselle vuoden 2014 jalkapallon MM-kilpailuista.
Myös talvikisoja on yritetty järjestää, mutta ne eivät ole saavuttaneet kovin suurta suosiota. Vuodelle 1989 suunnitellut kisat piti siirtää vuotta myöhäisemmäksi huonojen sääolosuhteiden takia ja sittenkin vain alppilajit voitiin viedä läpi. Vuoden 1993 talvikisat peruttiin kokonaan, eikä talvikisoja ole järjestetty sen jälkeen.
Järjestämispaikat

| Vuosi | Kerta | Isäntäkaupunki | Maa | Ajankohta | Kilpailijoita | Osanottajamaat | Lajit | Eniten kultamitaleja |
| --- | --- | --- | --- | --- | --- | --- | --- | --- |
| 1951 | I | Buenos Aires |  Argentiina | 25. helmikuuta – 9. maaliskuuta 1951 | 2513 | 21 | 18 |  |
| 1955 | II | México |  Meksiko | 12. maaliskuuta – 26. maaliskuuta 1955 | 2583 | 22 | 17 |  |
| 1959 | III | Chicago |  Yhdysvallat | 27. elokuuta – 7. syyskuuta 1959 | 2263 | 25 | 18 |  |
| 1963 | IV | São Paulo |  Brasilia | 20. huhtikuuta – 5. toukokuuta 1963 | 1665 | 22 | 19 |  |
| 1967 | V | Winnipeg |  Kanada | 23. heinäkuuta – 6. elokuuta 1967 | 2361 | 29 | 18 |  |
| 1971 | VI | Cali |  Kolumbia | 30. heinäkuuta – 13. elokuuta 1971 | 2935 | 32 | 18 |  |
| 1975 | VII | México |  Meksiko | 12. lokakuuta – 26. lokakuuta 1975 | 3146 | 33 | 18 |  |
| 1979 | VIII | San Juan |  Puerto Rico | 1. heinäkuuta – 15. heinäkuuta 1979 | 3700 | 34 | 22 |  |
| 1983 | IX | Caracas |  Venezuela | 14. elokuuta – 29. elokuuta 1983 | 3426 | 36 | 23 |  |
| 1987 | X | Indianapolis |  Yhdysvallat | 8. elokuuta – 23. elokuuta 1987 | 4453 | 38 | 27 |  |
| 1991 | XI | Havanna |  Kuuba | 2. elokuuta – 18. elokuuta 1991 | 4519 | 39 | 26 |  |
| 1995 | XII | Mar del Plata |  Argentiina | 12. maaliskuuta – 26. maaliskuuta 1995 | 5144 | 42 | 34 |  |
| 1999 | XIII | Winnipeg |  Kanada | 23. heinäkuuta – 8. elokuuta 1999 | 5275 | 42 | 34 |  |
| 2003 | XIV | Santo Domingo |  Dominikaaninen tasavalta | 1. elokuuta – 17. elokuuta 2003 | 5196 | 42 | 35 |  |
| 2007 | XV | Rio de Janeiro |  Brasilia | 13. heinäkuuta – 29. heinäkuuta 2007 | 5634 | 42 | 41 |  |
| 2011 | XVI | Guadalajara |  Meksiko | 14. lokakuuta – 30. lokakuuta 2011 | 6003 | 42 | 36 |  |
| 2015 | XVII | Toronto |  Kanada | 10. heinäkuuta – 26. heinäkuuta 2015 | 6132 | 41 | 36 |  |
| 2019 | XVIII | Lima |  Peru | 26. heinäkuuta – 11. elokuuta 2019 | 6487 | 41 | 39 |  |
| 2023 | XIX | Santiago |  Chile | 20. lokakuuta - 5. marraskuuta 2023 |  |  |  |  |
Mitalitaulukko

|  | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 1748 | 1295 | 873 | 3916 |
| 2 |  Kuuba | 781 | 531 | 481 | 1793 |
| 3 |  Kanada | 348 | 546 | 682 | 1576 |
| 4 |  Argentiina | 258 | 278 | 363 | 899 |
| 5 |  Brasilia | 241 | 283 | 403 | 927 |
| 6 |  Meksiko | 157 | 217 | 409 | 783 |
| 7 |  Venezuela | 71 | 158 | 223 | 452 |
| 8 |  Kolumbia | 57 | 110 | 160 | 329 |
| 9 |  Chile | 37 | 70 | 108 | 215 |
| 10 |  Puerto Rico | 21 | 71 | 113 | 205 |
| 11 |  Jamaika | 21 | 33 | 59 | 113 |
| 12 |  Dominikaaninen tasavalta | 19 | 43 | 85 | 147 |
| 13 |  Ecuador | 14 | 13 | 36 | 63 |
| 14 |  Uruguay | 11 | 22 | 42 | 75 |
| 15 |  Trinidad ja Tobago | 8 | 17 | 25 | 50 |
| 16 |  Guatemala | 7 | 12 | 29 | 48 |
| 17 |  Bahama | 6 | 11 | 8 | 25 |
| 18 |  Peru | 5 | 28 | 58 | 91 |
| 19 |  Alankomaiden Antillit | 4 | 9 | 16 | 29 |
| 20 |  Costa Rica | 4 | 6 | 10 | 20 |
| 21 |  Suriname | 4 | 2 | 5 | 11 |
| 22 |  Panama | 3 | 20 | 24 | 47 |
| 23 |  Guyana | 2 | 4 | 11 | 17 |
| 24 |  El Salvador | 1 | 6 | 12 | 19 |
| 25 |  Bermuda | 1 | 4 | 3 | 8 |
| 26 |  Antigua ja Barbuda | 1 | 0 | 3 | 4 |
| 27 |  Yhdysvaltain Neitsytsaaret | 0 | 4 | 5 | 9 |
| 28 |  Caymansaaret | 0 | 4 | 0 | 2 |
| 29 |  Barbados | 0 | 3 | 7 | 10 |
| 29 |  Nicaragua | 0 | 3 | 7 | 10 |
| 31 |  Haiti | 0 | 2 | 5 | 7 |
| 32 |  Paraguay | 0 | 1 | 6 | 7 |
| 33 |  Honduras | 0 | 1 | 4 | 5 |
| 34 |  Bolivia | 0 | 1 | 2 | 3 |
| 34 |  Grenada | 0 | 1 | 2 | 3 |
| 36 |  Dominica | 0 | 1 | 1 | 2 |
| 37 |  Belize | 0 | 0 | 2 | 2 |
| 37 |  Saint Lucia | 0 | 0 | 2 | 2 |
| 39 |  Saint Vincent ja Grenadiinit | 0 | 0 | 1 | 1 |
| 40 |  Aruba | 0 | 0 | 0 | 0 |
| 40 |  Brittiläiset Neitsytsaaret | 0 | 0 | 0 | 0 |
| 40 |  Saint Kitts ja Nevis | 0 | 0 | 0 | 0 |
|  |  | 3497 | 3477 | 3875 | 10849 |
Lajit

| 0 | 1 | 2 |
| --- | --- | --- |
|  Ammunta  Baseball  Esteratsastus  Futsal  Jalkapallo  Jousiammunta  Judo  Karate  Keilailu  Koripallo  Käsipallo  Lentopallo  Maahockey  Melonta  Miekkailu  |  Nykyaikainen viisiottelu  Nyrkkeily  Paini  Painonnosto  Poolo  Purjehdus  Pyöräily  Pöytätennis  Rackets  Rantalentopallo  Roller sports  Rugby  Rytminen voimistelu  Softball  Soutu  |  Squash  Sulkapallo  Taekwondo  Taitouinti  Tennis  Trampoliinivoimistelu  Triathlon  Uimahypyt  Uinti  Vesihiihto  Vesipallo  Voimistelu  Yleisurheilu  |
Osallistujamaat

| 0 | 1 | 2 |
| --- | --- | --- |
|   Alankomaiden Antillit   Antigua ja Barbuda   Argentiina   Aruba   Bahama   Barbados   Belize   Bermuda   Bolivia   Brasilia   Brittiläiset Neitsytsaaret   Caymansaaret   Chile   Costa Rica  |   Dominica   Dominikaaninen tasavalta   Ecuador   El Salvador   Grenada   Guatemala   Guyana   Haiti   Honduras   Jamaika   Kanada   Kolumbia   Kuuba   Meksiko  |   Nicaragua   Panama   Paraguay   Peru   Puerto Rico   Saint Kitts ja Nevis   Saint Lucia   Saint Vincent ja Grenadiinit   Suriname   Trinidad ja Tobago   Uruguay   Venezuela   Yhdysvallat   Yhdysvaltain Neitsytsaaret  |
| n k Pan-Amerikan kisat |
| --- | --- |
Pan-Amerikan kisat:  1951  1955  1959  1963  1967  1971  1975  1979  1983  1987  1991  1995  1999  2003  2007  2011  2015  2019  2023  2027 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pan American Games
Käännös suomeksi
Läpipeluuohje

Läpipeluuohje tai läpipeluuopas on opas, joka sisältää ohjeita tai vihjeitä videopelin läpäisemiseen. Joskus videopeliä tuottava taho tekee virallisia läpipeluuohjeita pelin julkaisun yhteydessä. Tunnettuja videopelien läpipeluuohjeita tarjoavia sivustoja ovat Gamefaqs ja IGN faqs. Myös videomuodossa esimerkiksi YouTubessa julkaistut läpipeluuvideot ovat yleisiä. Ennen internetiä läpipeluuohjeita julkaistiin kuukausittain pelilehdissä kuten Mikrobitissä.
Varsinaisen läpipeluuohjeen ja strategiaoppaan välinen ero on epämääräinen. ”Virallisina” markkinoituja strategiaoppaita tekevät pelin jakelijat itse, tai ne lisensoidaan oppaisiin erikoistuneille kustantamoille, kuten Prima Games (jaosto Random Housessa) ja Piggyback Interactive (jaosto Simon & Schusterissa). Monet kustantamot julkaisevat lisenssittömiä ”epävirallisia” strategiaoppaita, ja monet nykyiset valtavirran kustantamot aloittivat tekemällä sellaisia oppaita.
Tyypillistä sisältöä

Läpipeluuohjeiden sisältö vaihtelee videopelin lajityypin mukaan. Sisältöä ovat muun muassa:
Läpipeluuohjeet pelin tasojen läpäisemiseksi.
Yksityiskohtaiset tiedot pelimekaniikasta, esimerkiksi liikkeistä, joita ei mainita ohjekirjassa.
Pelialueen kartta, joka sisältää myös esineiden sijainnit (mukaan lukien piilotetut ja vaikeasti löydettävä tavarat).
Yksityiskohtaiset ohjeet tietylle alueelle ja miten päästä sieltä eteenpäin.
Pulmien ratkaisut ja selitykset.
Tietoa pelin vihollisista, etenkin loppuvastuksista, ja ohjeita niiden voittamiseen.
Muistilista kerättävistä esineistä.
Huijauskoodit ja pelikokemuksen muokkaaminen.
Läpipeluuohjeet pelin tasojen läpäisemiseksi.
Ohjeita erilaisten taktiikoiden ja strategioiden käytöstä verkkopelissä.
Julkaiseminen ennen pelin julkaisua

Kaupalliset läpipeluuohjeet perustuvat usein pelin esijulkaistuun versioon tai kehitettävänä olevaan "debug"-versioon, jotta oppaan saa julkaistua samaan aikaan pelin kanssa. Toisinaan peli voi muuttua oppaan tekemisen jälkeen, jolloin julkaisija voi tarjota verkkosivuillaan päivitettyä tietoa pelin muutoksista. Esimerkiksi Bradygamesin ohje Grand Theft Auto: San Andreasiin sisälsi virheellistä tietoa joidenkin esineiden sijainneista ja hieman pelistä poikkeavan kartan, mikä teki ohjeiden suuntien seuraamisesta mahdotonta.
Läpipelipeluuohjeita julkaistaan joskus ennen kuin peli itsessään on julkaistu. Tämä voi olla riskialtista, koska on mahdollista, että peliä ei julkaista ollenkaan. Esimerkiksi tammikuussa 2001 Prima julkaisi oppaan (ISBN 0-7615-3125-4) Dreamcastille Half-lifesta, mutta myöhemmin pelin julkaisu peruttiin Segan lopettaessa Dreamcastin tuotannon.lähde?
Lähdevirheitä

Jotkut yritykset tekevät toisinaan virheitä kirjoissaan pelistä. Kuten sanomalla, että "hahmolla A" on suhde "hahmo B:n" kanssa, vaikka sellaista suhdetta ei ole. Diddy Kong Racing pelin läpipeluuoppaassa viitataan hahmoihin sellaisilla termeillä kuin "The Dinosaur" ja "The Octopus" sen sijaan, että käytettäisiin niiden nimiä.
Videopelitoimittaja ja opaskirjoittaja Alan Emrich on kritisoinut taannoisia videopelejä seuraavista seikoista:
Sisältävät vain faktoja joiden olisi pitänyt olla pelin ohjekirjassa esimerkiksi tietoa pelin käyttöliittymästä.
Epäonnistuvat opettamaan pelaajia kertomaan miten parantaa pelaamista.
Epäonnistuvat välittämään tietoa mikä auttaa heitä tekemään päätöksiä esimerkiksi kertomalla kyvyistä ja yksiköiden ja rakennusten hinnoista.
Ovat virheellisiä usein sen takia, että kehittäjät ovat muuttaneet peliä sen julkaisun läpimenoaikana.
Puutteiden syynä hän sanoo olevan pelin julkaisijoiden ja pelin oppaiden julkaisijoiden hätiköinti saada tuotteensa markkinoille; "Ennen strategiaoppaat julkaistiin pelin julkaisun jälkeen, jotta ne voisivat olla paikkansapitäviä mennen jopa niin pitkälle, että sisälsivät tietoa pelin myöhemmin julkaistuista päivitysjulkaisuista. Master of Orion virallinen läpipeluuohje, jonka Tom Hughes ja minä kirjoitin oli tämän tapainen kirja"
Aiheesta muualla

IGN faqs ign.com. Arkistoitu 25.12.2015. Viitattu 1.1.2016. (englanniksi)
Gamefaqs gamefaqs.com. Viitattu 1.1.2016. (englanniksi)
Sokos Hotel Vantaa

Hotelli Vantaa sijaitsee lähellä Tikkurilan rautatieasemaa Tikkurilassa.
Original Sokos Hotel Vantaa on Vantaan Tikkurilassa sijaitseva hotelli, joka kuuluu Sokos Hotels -ketjuun. Hotellin välittömässä läheisyydessä on muun muassa Tikkurilan rautatieasema, toimisto- ja liikekeskus Dixi ja tiedekeskus Heureka.
Hotelli avattiin 13. kesäkuuta 1991, ja laajennusosa valmistui vuonna 2004. Alkujaan viiden tähden hotellin ravintolatoiminnasta vastasi rakennuttaja Rakennusliike Skanra. S-ryhmä osti hotellin vuonna 1993. Hotellissa on eritasoisia huoneita standard-huoneista sviitteihin. Hotellissa on kokoustilat ja neljä ravintolaa: Amarillo, Tulisuudelma, Night Vantaa ja Pub Hertas. Etenkin hotellin tanssiravintola Tulisuudelma on saavuttanut kuuluisuutta artistien suosittuna esiintymispaikkana sekä juhlinta- ja seuranhakupaikkana.
Sisäpihan puoli.
Hotelli ilmakuvassa.
Hotelli yöaikaan.
Aiheesta muualla

Kuvia tai muita tiedostoja aiheesta Sokos Hotel Vantaa Wikimedia Commonsissa
Sokos Hotel Vantaa (sokoshotels.fi)
Viihderavintola Tulisuudelma (tulisuudelma.fi)
Tulisuudelmaa vaalitaan kuin kruununjalokiviä (2011) (Arkistoitu – Internet Archive) (vantaansanomat.fi)
Five Fifteen

Five Fifteen on suomalainen hard rock -yhtye. Nimensä yhtye on napannut The Who:n vuoden 1973 5:15-klassikkokappaleesta.
Kokoonpano

Yhtye on soittanut vuodesta 2020 alkaen seuraavalla kokoonpanolla:
Mika Järvinen - laulu, kitara
Maikki Liuski - laulu
Timo Gren - kitara
Mark Tuomela - kitara
Mikko Määttä - bassokitara
Hannes Pirilä - rummut
Kasper Mårtenson - kosketinsoittimet
Kokoonpano > Entisiä jäseniä

Matti Salovaara – kitara
Juha Kuoppala – kosketinsoittimet
Repe Lumikumpu - basso
Jan-Erik Suni - rummut
Pate Kivinen - kosketinsoittimet
Kirka Sainio - basso
Diskografia > Studioalbumit

Progressive Hardrock Beyond the Mainstream (1994,  Bluelight Records)
Armageddon Jam Session Number Four (1995,  Bluelight Records)
Psychedelic Singalongs for Stadiums (1997,  Blastic Heaven Records)
Six Dimensions of the Electric Camembert (1998,  Record Heaven)
Death of a Clown (2001,  Record Heaven)
The Man Who Sold Himself (2004)
Alcohol (2007,  Sweden Rock Records)
Psychedelic Chorus Rock for the Whole Family (2021,  Bluelight Records)
Diskografia > EP:t ja singlet

Kylmemmäksi kuin jää/Nirvana (1990,  7", Bluelight Records)
The Ohms Law (1991,  12", Bluelight Records)
Kesäinen Stadi/Shakinpelaaja (1991,  7", Bluelight Records)
Sleep Walker/Nightingale Waltz (7", Bluelight Records)
Silver Machine (2000,  EP, Record Heaven)
Innocence Is No Excuse (2000,  single, Record Heaven Music)
Stone Cold Heartbreaker (2001,  single, Record Heaven)
The Prostitute (2002,  single, Record Heaven Music)
Jesus Went to New York City (2004,  single, Ranch Records)
Aiheesta muualla

Five Fifteen discogs.com -sivustolla
Five Fifteenin esitystuotanto Suomen äänitearkistossa (1901–1999)